वाहन विनिर्माताओं के संगठन सियाम के अध्यक्ष पवन गोयनका ने कहा, ‘हाइब्रिड और इलेक्ट्रिक वाहनों के लिए राष्ट्रीय मिशन का प्रस्ताव एक स्वागतयोग्य कदम है. इससे देश में अत्याधुनिक प्रौद्योगिकी का विकास हो सकेगा और हमें इसका आयात नहीं करना होगा.’ बजट में हालांकि बहु ब्रांड खुदरा क्षेत्र में प्रत्यक्ष विदेशी निवेश के बारे में कोई जिक्र नहीं है. पर फ्यूचर समूह के प्रमुख किशोर बियाणी का कहना है कि सरकार ने बजट के जरिये यह दिखाने का प्रयास किया है कि वह आधुनिक रिटेल के महत्व को समझती है.